Marguerite Duras

Marguerite DURAS, origine: Marguerite DONNADIEU (naskiĝis en 1914 Gia Dinh, Vjetnamo, mortis en 1996 en Parizo) estis franca verkistino.

En la jaro 1932 ŝi venis al Parizo por studi juron, matematikon kaj politikon en la Sorbonne. Poste ŝi laboris ĵurnalisme kaj verkis romanojn kaj rakontojn - ofte kun membiografiaj elementoj - krome teatraĵojn kaj filmscenarojn. Mondfamon ŝi ankaŭ atingis kiel reĝisorino.

Ŝi gajnis i.a. la Oran Palmon de la Festivalo de Cannes (1960) kaj la Prix Goncourt (1984, dank'al L'amant).

Lastajn jarojn de ŝia vivo priskribis filmo Cet amour-là kun Jeanne Moreau en la rolo de la verkistino.

 Stilo 
Ŝiaj aliaj gravaj verkoj inkluzivas: Moderato cantabile, kiu eĉ fariĝis la samnoma filmo, Le Ravissement de Lol V. Stein kaj la filmo India Song. Duras ankaŭ estis la manuskriptinto de la franca filmo Hiroshima mon amour el 1959, reĝisorita de Alain Resnais.

La fruaj romanoj de Duras estas sufiĉe konvenciaj laŭ sia formo. Ĉiukaze ŝi fariĝis pli aŭdaca en siaj eksperimentoj en "Moderato Cantabile" kaj malplenigis la tekston por ŝanĝi la pezon al tio, kio ne estis dirita. Ŝia verkaro estis asociita kun la franca literatura movado de la "nova romano", kvankam ŝi mem ne apartenis al iu literatura grupo.

La filmoj bazitaj de ŝiaj romanoj estis eksperimentaj, plejparte evitante la sinkronan uzon de voĉo, uzante voĉon por implici pli ol rakonti. La priskribita rakonto estas spertita per bildoj, kies rilato al la dirataĵoj donas iom da duboj ĉu tuŝas ĉu ne.

 Listo de verkoj 
 Les impudents (romano, 1943)
 La vie tranquille (romano, 1944)
 Moderato cantabile (romano, 1958)
 Hiroshima – mon amour (filmscenaro kaj reĝisorado, 1959)
 Les viaducs de la Seine-et-Oise (1960)
 Dix heures et demie du soir en été (romano, 1960)
 La musica (dramo, 1965)
 Le Vice-Consul (romano, 1966)
 L'amante anglaise (romano, 1967; teatraĵo, 1968)
 Abahn Sabana David (romano, 1970)
 L'amour (romano, 1971)
 Les enfants (filmscenaro, 1984)
 L'amant (rakonto, 1984)
 Les yeux bleus des cheveux noirs (romano, 1986)
 L'amant de la Chine du Nord (romano, 1991)

 Citaĵoj 
Se oni scius ion pri tio, kion oni verkos, antaŭ ol fari tion, antaŭ ol verki, oni neniam verkus. Tio ne valorus la penon.

Verki, tio estas provi ekscii, kion oni verkus, se oni verkus – oni scias tion nur poste – antaŭe, tio estas la plej danĝera demando, kiun oni povas fari al si. Sed tio estas ankaŭ la plej kutima.

El 'Verki' (Écrire)

 Vidu ankaŭ 
 L'amant (filmo)

 Eksteraj ligiloj 

 http://www.biblioweb.org/-DURAS-Marguerite-.html  
 http://www.gilles-jobin.org/citations/?au=106 
 http://www.memoire-juive.org/la_douleur.htm 
 http://www.sci.fi/~solaris/duras  

Duras, Marguerite
Kategorio:Entombigitoj en la tombejo de Montparnasse
Kategorio:Verkistinoj